

**CovidSurg - GlobalSurg Week**

**Informácie pre pacientov**

*Medzinárodná globálna štúdia sledujúca operácie a liečbu chirurgických pacientov*

**Základné informácie**

Ochorenie COVID-19 je spôsobené koronavírusom, ktorý bol prvýkrát identifikovaný vo Wu-chane, Čína. COVID-19 sa rýchlo rozšíril do celého sveta. Počas tejto globálnej pandémie potrebujeme naliehavo porozumieť vplyvu ochorenia COVID-19 na pacientov, ktorí sa podrobia chirurgickým zákrokom.

**Aký je účel tejto štúdie?**

Skoršia fáza tohto výskumu ukázala, že pacienti s ochorením COVID-19 môžu mať horšie výsledky operácií a existuje u nich zvýšené riziko pľúcnych komplikácií. Stále avšak vieme veľmi málo o vplyve prekonaného ochorenia COVID-19 na výsledky chirurgických zákrokov. Považujeme za dôležité zistiť, či majú aj pacienti vyliečení z ochorenia COVID19 zvýšené riziko komplikácií po zlepšení počiatočných symptómov ochorenia, aby sme mohli v budúcnosti pacientom pomôcť a dôsledne naplánovať ich liečbu.

**Čo pre Vás znamená účasť v tejto štúdii?**

Táto štúdia zhromažďuje informácie o všetkých pacientov podstupujúcich chirurgický zákrok bez ohľadu na to, či im bolo diagnostikované ochorenie COVID-19. Účasť na tejto štúdii znamená iba to, že budeme sledovať priebeh Vašej liečby v nemocnici a zhromažďovať všeobecné údaje na účely výskumu. Vaša liečba a starostlivosť bude prebiehať v štandardnom režime bez ohľadu na to, či sa rozhodnete štúdie zúčastniť alebo nie. Nebudete musieť podstúpiť žiadne ďalšie testy alebo procedúry. V prípade záujmu o účasť v štúdii Vás člen nášho zdravotníckeho tímu požiada o podpísanie informovaného súhlasu. Okrem toho nemusíte urobiť vôbec nič. Údaje potrebné pre túto štúdiu sa budú zhromažďovať z Vašich lekárskych záznamov. Tieto údaje budú úplne anonymizované, aby Vás nebolo možné identifikovať.

Účasť na tejto štúdii je dobrovoľná a zo štúdie môžete odstúpiť do 30 dní od dátumu podpísania súhlasu. Nie je potrebné uvádzať dôvod, prečo si prajete ukončiť účasť v štúdii a nebude to mať žiadny vplyv na vašu liečbu.

**Aké sú riziká a benefity účasti v tejto štúdii?**

Účasť v tejto štúdii so sebou nenesie žiadne riziká. Je to preto, že Vaša liečba sa vôbec nemení. Jednoducho by sme iba chceli sledovať priebeh Vašej operácie a následnú rekonvalescenciu. Účasť v štúdii so sebou nenesie žiadne pridané riziko v porovnaní s bežnou liečbou a Vaša liečba ostane taká istá, či už sa rozhodnete pre účasť alebo nie. Informácie, ktoré od vás zhromaždíme, budú veľmi užitočné pre pochopenie vplyvu ochorenia COVID-19 na chirurgických pacientov a pomôžu nám tak vylepšiť liečbu pacientov v budúcnosti.

**Aké informácie od Vás budeme zhromažďovať?**

Budeme zhromaždovať relevantné informácie z Vašeho predchorobia, informácie ohľadom zákroku, pre ktorý ste prišli do nemocnice, pomocné laboratórne vyšetrenia a priebeh operácie a rekonvalescencie.

**Ďalšie informácie**

V prípade akýchkoľvek otázok ohľadom tejto štúdie sa neváhajte obrátiť na svojho lekára, ktorý má na starosti tento projekt. Taktiež môžete navštíviť našu webovú stránku alebo kontaktovať náš medzinárodný výskumný tím.

**Webová stránka:** https://globalsurg.org/surgweek

**Email:** covidsurg@contacts.bham.ac.uk

**Twitter**: @CovidSurg